Անվան այլ կիրառումների համար տե՛ս՝ Զբոսանք (այլ կիրառումներ)

**Զբոսանք** (անգլ.՝ The Walk), ամերիկյան պատմական ֆիլմ, որը պատմում է ֆրանսիացի լարախաղաց Ֆիլիպ Պետիի մասին։ Ֆիլմի ռեժիսորն է Ռոբերտ Զեմեկիսը։ Սյուժեի կենտրոնում 1974 թվականին, ֆրանսիացու կողմից ձեռնարկված, անցումն է պարանի վրայով, որը անցկացված է եղել առևտրի Համաշխարհային կենտրոնի աշտարակ-երկվորյակների միջև։ Պետիի դերը կատարել է Ջոզեֆ Գորդոն-Լևիթը։ Սցենարը գրված է եղել Զեմեկիսի և Քրիստոֆեր Բրաունի կողմից՝ հիմնված լինելով Պետիի գրքի "Հասնել ամպերին" վրա։

Սյուժե
------

Ֆիլիպ Պետի, կանգնած լինելով Ազատության Արձանի ջահի գագաթին, պատմում է իր կյանքի պատմությունը։ Մանկուց նա երազել է դառնալ լարախաղաց։ Հայրիկ Ռուդիից ստանալով դասեր պարանի վրա քայլելու վերաբերյալ, Ֆիլիպը աստիճանաբար բարելավում է իր հմտությունները. Սկզբում նա անցնում է փոքր լիճի վրայով, ապա Փարիզի Աստվածամոր տաճարի աշտարակները։ 1968 թվականին, առևտրի Համաշխարհային կենտրոնի շինարարության մասին իմանալով, Ֆիլիպը լուսավորվում է աշտարակների վրայով անցնելու գաղափարով։ Աստիճանաբար հավաքվում է օգնականների մի թիվ՝ իր ընկերուհու՝ Աննիի գլխավորությամբ։

Իմանալով այն մասին, որ 1974 թվականին աշտարակներից մեկը շահագործման կհանձնվի, Ֆիլիպը որոշում է այդ ամռանը իրականացնել իր երազանքը։ Հանցակիցները մանրակրկիտ պլանավորում են ծրագրի բոլոր մասերը։ Ֆիլիպը չի լսում իր թիմի խորհրդին և հրաժարվում է անվտանգության պարան կապել։ Ապա Ֆիլիպն ու իր ընկերները մեկնում են Նյու Յորք։ Մի քանի ամիս շարունակ նրանք հետևում են շինարարների աշխատանքային ժամանակացույցին և պարզում, թե ինչպես կարելի է գաղտնի ձևով անհրաժեշտ սարքավորումները հասցնել տանիք։ Հնարքից մոտ երկու շաբաթ առաջ, Ֆիլիպի ոտքը պատահականորոն մեխ է ընկնում, սակայն ծրագիրը չի հետաձգվում։ Հնարքից առաջ ամբողջ գիշեր նրանք աշխատում են, անցկացնում են պարանը և դնում են ապահովիչ մալուխներ։ Վերջապես, առավոտյան 6-ին, Ֆիլիպն անցնում է պարանով։ Ներքևում մարդկանց մեծ բազմություն է։ Անմիջապես հայտնվում է ոստիկանությունը, որը հրամայում է նրան անհապաղ լքել ճոպանը, այլապես նրանք կարող են այն կտրել։ Իրականացնելով մի քանի անցումներ աշտարակների միջև, Ֆիլիպը վերադառնում է տանիք և նրան ձերբակալում են։

Մի քանի օրից Ֆիլիպին բաց են թողնում մի պայմանով՝ փոխարենը տալով անվճար ներկայացումներ Նյու-Յորքի Կենտրոնական այգում երեխաների համար։ Աննին մեկնում է Ֆրանսիա, իսկ Ֆիլիպը մնում է ԱՄՆ-ում։

Դերերում
--------

* Ջոզեֆ Գորդոն-Լևիթը — *Ֆիլիպ Պետի*
* Շառլոտ լը Բոն— *Աննի Էլլիկս*
* Ջեյմս Բեդջ Դեյլ— *Ժան-Պիեռ*
* Բեն Շվարց — *Ալբերտ*
* Բեն Քինգսլի — *հայրիկ Ռուդի*
* Սթիվ Վալենթայն — *Բարրի Գրինհաուս*

Արտադրություն
-------------

2014 թվականի հունվարին հայտնի էր դարձել, որ Ռոբերտ Զեմեկիսը նկարահանելու է կենսագրական ֆիլմ Ֆիլիպ Պետիի մասին։ Փետրվարի 24-ին գլխավոր դերը տրվել է Ջոզեֆ Գորդոն-Լևիթին։ 2014 թվականի ապրիլի 25-ին հայտնի է դարձել, որ ֆիլմում կնկարահանվեն նաև Բեն Քինգսլին, Ջեյմս Բեդջ Դեյլը եւ Շառլոտտա Լեբոնը։ Ֆիլմի նկարահանումները սկսվել են մայիսի 26-ին, 2014 թվականի Մոնրեալում և ավարտվել են օգոստոսի 6-ին։

Ընկալումը
---------

Ֆիլմն արժանացել է բարձր գնահատականի քննադատների կողմից։ Rotten Tomatoes կայքում ֆիլմի վարկանիշը 86% է՝ հիմնված 202 գրախոսական հոդվածների վրա 7.2 միջին միավորով։

Ծանոթագրություններ
------------------

1. 1 2 3 4 5 6 7 8 9 10 11 12 13 14
2. ↑  Box Office Mojo — 1999.
3. ↑
4. ↑  Internet Movie Database — 1990.
5. ↑
6. ↑
7. ↑
8. ↑
9. ↑
10. 1 2 3 4 5 6 7 8 9 10
11. 1 2 3 4
12. 1 2 3 4 5 6 7 8 9 10 11 12 13 14 15 16 17 18 19  Internet Movie Database — 1990.
13. ↑
14. ↑
15. ↑
16. ↑  Box Office Mojo — 1999.
17. ↑  Internet Movie Database — 1990.
18. ↑  «Tom Rothman's TriStar Plots Philippe Petit's World Trade Center Tightrope Walk As First Project, With Robert Zemeckis At Helm».
19. ↑  «Joseph Gordon-Levitt To Play Aerial Artist Philippe Petit For Robert Zemeckis, TriStar».
20. ↑  «Ben Kingsley, James Badge Dale Join Joseph Gordon-Levitt in 'To Reach the Clouds'».
21. ↑  «Robert Zemeckis' Next Officially Titled The Walk, Wraps Production».
22. ↑  «The Walk (2015)». Rotten Tomatoes.

Արտաքին հղումներ
----------------

* Զբոսանք (անգլ.) կայքում Internet Movie Database
* "Զբոսանք" (անգլ.) կայքում Box Office Mojo
* Զբոսանք (անգլ.) կայքում Rotten Tomatoes
* Զբոսանք Արխիվացված 2014-08-07 Wayback Machine (անգլ.) կայքում Metacritic

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր · Թվիթթեր |
|  |
| Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |
|  |
| Բառարաններ և հանրագիտարաններ | Բրիտանիկա |

 |